hotchpotch/miracl-hf-unified huggingface dataset:
Pariisin alueliitos 1860
Pariisin alueliitos 1860 oli Ranskassa Seinen departementissa vuoden 1860 alussa toteutettu kuntaliitos, jossa kaikkiaan 11 kuntaa lakkautettiin ja niiden alue liitettiin kokonaan tai suurimmaksi osaksi Pariisiin. Pariisin raja siirrettiin vuonna 1788 tullivalvontaa varten rakennetun, nykyisten keskimmäisten bulevardien paikalla sijainneelta muurilta ("Eincente des Fermiers géneraux") noin kaksi kilometriä ulommaksi, Thiersin vuonna 1843 rakennuttaman puolustusmuurin kohdalle eli pääosin nykyiselle paikalleen.
Aiheena alueliitokseen olivat Pariisissa Georges-Eugène Haussmannin johdolla suoritetut laajat uudisrakennustyöt, Alueliitoksesta päätettiin Napoleon III:n 16. kesäkuuta 1859 annetulla lailla, "Loi sur l'extension des Limites de Paris" ("Laki Pariisin rajojen laajentamisesta.")
Alueliitoksen yhteydessä Pariisin arrondissementtien lukumäärä kasvoi 12:sta 20:een. Pariisiin ennestään kuuluneista alueista muodostettiin nykyiset 1.–11. arrondissementit sekä osa 12. arrondissementtia, mutta niidenkin rajoja muutettiin ja ne numeroitiin kokonaan uudestaan. Pariisiin liitetyistä alueista taas muodostettiin nykyiset 13.–20. arrondissementit sekä osa 12. arrondissementtia. Vuodesta 1860 lähtien Pariisin rajat ovat pysyneet muutoin lähes muuttumattomina, paitsi että vuonna 1929 Pariisiin liitettiin laajat viheralueet Bois de Boulogne ja Bois de Vincennes.
Seuraavien neljän kuntien alue liitettiin kokonaisuudessaan Pariisiin:Myös seuraavat kunnat lakkautettiin. Niiden alueesta Thiersin puolustusmuurin sisäpuolella sijainnut osa liitettiin Pariisiin, muurin ulkopuolinen osa johonkin muuhun naapurikuntaan seuraavasti:
Myös seuraavista kunnista niihin kuuluneet, Thiersin puolustusmuurin sisäpuolella sijainneet alueet liitettiin Pariisiin, mutta näiden kuntien jäljelle jäänyt osa jäi edelleen omaksi kunnakseen.
Hydraulinen kiilaaminen
Hydraulinen kiilaus on menetelmä, jossa hydraulipaineen ja perinteisen kiilamuodon aiheuttaman voiman avulla kiilataan kivi, kallio tai betoni rikki. Hydraulikiila on louhintatyökalu jolla tehdään kiven, kallion tai betonin kiilausta tavoitteena rikkoa materiaali poiskuljetusta tai jatkojalostusta. Hydraulisylinteri ja kiilat on liitetty yhteen työkaluksi, joista pienimpiä voidaan käyttää käsikäyttöisesti ja suuremmat kiilat liitetään erilaisilla kiinnitystavoilla kaivukoneeseen, nosturiin tai vastaavaan laitteeseen. Kiilassa on sisäkiila ja ulkokiilat, jotka laajenevat sisäkiilan työntöliikkeestä ja rikkovat kiven, kallion tai betonin. 
Nestepaine ja -virtaus tehdään erillisellä hydraulikoneikolla, tai otetaan suoraan kaivurin tai nosturin hydraulijärjestelmästä. Kiilaus edellyttää aina porareiän, joka on mitoitettu vastaavalle kiilakoolle. Reikä tulee porata riittävän syväksi, jotta ulostuleva kiilan kärki ei tavoita reiän pohjaa.
Hydraulista kiilausta käytetään ns. tarvekivien louhinnassa vaihtoehtona perinteiselle käsin kiilaukselle, jossa käsi-, tai hydraulivasaralla lyödään kiiloja halkeamisen aikaan saamiseksi. Tarvekiven kiilauksessa tavoitteena on mahdollisimman suora leikkuupinta. Tuottavuuden ja turvallisuuden lisäämiseksi tarvekiven louhintaan on kehitetty hydraulinen rivikiila, jossa on useampia kiiloja ripustettu niitä kannattelevaan palkkiin. Kiilat on varustettu keventäjillä niiden paikoittamisen helpottamiseksi. Koko kiilalaite on usein varustettu kauko-ohjauksella, jolloin laitteen käyttäjä voi pysytellä vaara-alueen ulkopuolella.
Muussa kuin tarvekivien louhinnassa tavoitteena on materiaalin rikkominen pienemmäksi pois kuljettamista ja jatkokäsittelyä varten.
Hydraulinen kiilaus sopii moneen louhintakohteeseen ja on tehokas, turvallinen, tärinätön, pölytön, lähes kemikaaliton eikä aiheuta erityistoimia kuten louhintakohteen peittämistä tai liikenteen pysäyttämistä lentävien irtokappaleiden varalta.
Parhaiten hydraulinen kiilaus toimii erittäin kovilla materiaaleilla kuten graniitti. Hydraulisen kiilauksen edut ovat parhaimmillaan louhintakohteissa, joissa räjähdysaineiden tai kemikaalien käyttö on haasteellista tai kokonaan kielletty.
Shani Tarashaj
Shani Tarashaj (s. 7. helmikuuta 1995 Hausen am Albis, Sveitsi) on sveitsiläinen jalkapalloilija. Pelipaikaltaan hän on hyökkääjä. Tarashaj edustaa Englannin Valioliigassa pelaavaa Evertonia.
Tarashaj pelasi ensimmäisen ottelunsa Sveitsin Superliigassa 2. elokuuta 2014, kun hänen edustamansa Grasshopper Club Zürich pelasi kotonaan maalittoman tasapelin FC Sionia vastaan. Yhteensä hän pelasi 19 sarjaottelua ja teki yhden maalin kaudella 2014–2015. Tammikuussa 2016 Englannin Valioliigassa pelaava Everton hankki hänet, mutta lainasi hänet saman tien loppukaudeksi takaisin Grasshoppersiin. Kaudella 2015–2016 Tarashaj pelasi seurassa yhteensä 33 liigaottelua ja teki 11 maalia.
Sveitsin A-maajoukkueessa Tarashaj pelasi ensimmäisen ottelunsa 25. maaliskuuta 2016, kun Sveitsi hävisi Irlannille 0–1. Hänet valittiin EM-kilpailuihin 2016. Ennen EM-kisoja Tarashaj oli pelannut A-maajoukkueessa vain neljä ystävyysottelua.
Suomen Apteekkariliitto
Suomen Apteekkariliitto (Finlands Apotekareförbund ry) on vuonna 1897 perustettu yksityisten apteekkareiden muodostama yhdistys, joka keskittyy suomalaisen apteekkitoiminnan kehittämiseen, tuottaa jäsenilleen apteekkiliikkeen harjoittamista tukevia palveluita ja valvoo jäsentensä etuja. Lähes kaikki Suomen apteekkarit kuuluvat liittoon.
Matti Purasjoki
Matti Heimo Juhani Purasjoki (s.15. joulukuuta 1944 Helsinki) on kauppatieteiden lisensiaatti ja eläkkeellä oleva Kilpailuviraston ylijohtaja.
Hänen molemmat vanhempansa olivat biologeja, mutta hän itse hakeutui opiskelemaan kauppatieteitä – omien puheidensa mukaan siksi, että Kauppakorkeakouluun oli kotoa sama kävelymatka kuin Arkadiankadun toisella puolella sijaitsevaan Töölön yhteislyseoon, josta hän kirjoitti ylioppilaaksi 1963.
Hän valmistui ekonomiksi 1966, kauppatieteiden kandidaatiksi 1968 ja lisensiaatiksi 1975. Työuransa hän aloitti Teollistamisrahastosta, jossa hän työskenteli yritystutkijana 1969–1971. Tämän jälkeen hän oli erikoistutkijana Kauppa- ja teollisuusministeriössä, josta hän siirtyi Elinkeinohallitukseen ensin toimistopäälliköksi ja myöhemmin ylijohtajaksi.
Kilpailuvirasto (vuodesta 2013 Kilpailu- ja kuluttajavirasto) perustettiin 1988, ja Purasjoesta tuli sen ensimmäinen ylijohtaja. Hän jäi tästä tehtävästä eläkkeelle vuoden 2004 lopussa.
Vuonna 2006 Kauppa- ja teollisuusministeriö pyysi häntä selvittämään pohjoismaisten sähkömarkkinoiden toimivuutta. Hän totesi saman kuin Ruotsin kilpailuvirasto aikaisemmin: sähköntuotanto on keskittynyt liian harvoille. Hän ehdotti Fortumin hallitsevan markkina-aseman rajaamista ja kilpailun lisäämistä sähkömarkkinoilla.
Seuraavaksi hän selvitti vuonna 2009 kaavoituksen ja tonttipolitiikan merkitystä kaupan kilpailun edistäjänä. Hän esitti, että tontit pitäisi luovuttaa kaupalle kilpailun kautta. Tämä on kuitenkin ongelmallista, jos tontti on ennestään kaupan omistuksessa.
Flaviinit
Flaviinit ovat orgaanisia yhdisteitä, joiden rakenteessa on 7,8-dimetyyli-isoalloksatsiinirakenne. Useat ryhmän yhdisteistä ovat hapettuneessa muodossaan väriltään keltaisia ja pelkistyneinä värittömiä. Biologisesti tärkeitä flaviineja ovat muun muassa riboflaviini, lumiflaviini, flaviinimononukleotidi ja flaviiniadeniinidinukleotidi. Ne ovat tyypillisiä kofaktoreita useille entsyymeille, jotka katalysoivat hapetus- ja pelkistysreaktioita. Näitä proteiineja kutsutaan flavoproteiineiksi.
Synteettisesti flaviineja voidaan valmistaa o-fenyleenidiamiinijohdannaisten ja alloksaanin välisellä reaktiolla. Synteettisiä flaviineja käytetään muun muassa antioksidantteina ja UV-säteilyä absorboivina aineina.
Karl Gottlieb Behm
Karl Gottlieb Behm (17. joulukuuta 1823 – 29. kesäkuuta 1857) oli Viipurissa vaikuttanut pietarinsaksalainen teologi. Hänet tunnetaan vuonna 1853 perustamastaan saksankielisestä Behmin koulusta, joka oli aikansa merkittävimpiä suomalaisia oppilaitoksia.
Pietarissa syntyneen Behmin isä oli Tallinnasta kotoisin ollut baltiansaksalainen Joachim Christian Behm. Hän valmistui teologian kandidaatiksi Tarton yliopistosta ja saapui Viipuriin 1852 perustamaan uutta sisäoppilaitosta samana vuonna suljetun Peter Wilhelm Nokelinin koulun korvaajaksi. Behmin koulu aloitti toimintansa Papulan kaupunginosassa vuotta myöhemmin.
Behm ei ennen äkillistä kuolemaansa ehtinyt johtaa kouluaan kuin neljän vuoden ajan. Hän onnistui kuitenkin luomaan sille maineen arvostettuna oppilaitoksena, jonne hakeuduttiin myös Viipurin ulkopuolelta aina Venäjää ja Baltiaa myöten. Behmin kuoleman jälkeen koulun johtajaksi tuli saksalainen matemaatikko Friedrich Fredrik Seidler, kunnes se lopetti toimintansa vuonna 1881. Karl Gottlieb Behmin puoliso Ida Behm puolestaan johti Viipurissa toiminutta saksankielistä tyttökoulua vuodesta 1870 lähtien.
Christian Kabasele
Christian Kabasele (s. 24. helmikuuta 1991 Lubumbashi, Zaire) on belgialainen jalkapalloilija. Hänen pelipaikkansa on puolustaja. Hän edustaa Belgia pääsarjassa pelaavaa KRC Genkiä.
Kabaselen ura alkoi vuonna 2008 Eupenissa. Hän siirtyi tammikuussa 2011 lainalle Mecheleniin, jossa pelasi neljä ottelua. Elokuussa 2011 Kabasele siirtyi bulgarialaiseen Ludogorets Razgrad, jossa pelasi 11 ottelua tehden niissä kolme maalia. Elokuussa 2012 hän siirtyi takaisin kotimaahansa kasvattajaseura Eupeniin. Pelattuaan Eupenissa 52 ottelua tehden kuusi maalia hän siirtyi heinäkuussa 2014 nykyiseen seuraansa KRC Genkiin vapaalla siirrolla.
Kabasele on edustanut Belgiaa useissa nuorisomaajoukkueissa, mutta ei ole pelannut miesten maajoukkueessa otteluakaan. Hänet valittiin Ranskan EM–kilpailujen 2016 kokoonpanoon.
Sisätönjärvi
Sisätönjärvi on Pirkanmaalla Ikaalisissa Sisätössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Sisätönjärvi on osa Juurijärven-Hulppojärven valuma-aluetta.
Järven pituus on 700 metriä, leveys 200 metriä ja sen pinta-ala on 8,5 hehtaaria. Se sijaitsee Sisätön kylän peltoaukean luoteisreunassa noin puoli kilometriä Sisätönjoesta länteen. Siihen laskee viisi metsä- tai pelto-ojaa, joista luoteisrantaan laskee noin 600 metriä pitkä Mustalammen laskuoja. Sisätönjärven laskuoja on Myllyjoki, joka yhtyy Sisätönjokeen pari kilometriä ennen Vahojärveä. Rantaviivan pituus on 1,5 kilometriä. Puolet rannasta on peltojen ympäröimää ja loput on metsää. Järvellä on ollut neljä maatilaa, mutta nykyään niitä on vain kaksi. Rantaan on rakennettu viisi vapaa-ajan asuntoa tai rakennusta. Niille johtaa tiet yhdystieltä 2764.
Ympyriäinen Purakki
Ympyriäinen Purakki on Pirkanmaalla Ikaalisissa Sisätössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ympyriäinen Purakki on osa Juurijärven-Hulppojärven valuma-aluetta.
Lammen pituus on 250 metriä, leveys 200 metriä ja sen pinta-ala on 1,8 hehtaaria. Lampi ei ole ympyrän muotoinen vaan pikemminkin pitkänmuotoinen. Se sijaitsee Kaukajärven ja Sisätönjoen puolivälissä Laurilanperän pohjoispuolella. Siihen on kaivettu kuusi lyhyttä metsä- tai suo-ojaa, joista eteläpäässä oleva on lyhyt laskuoja. Laskuoja on 200 metriä pitkä ja sen laskee Pitkä-Purakkiin. Rantaviivan pituus on 700 metriä. Alle puolet rannasta on suota ja loput metsämaata. Rannalle on rakennettu yksi vapaa-ajan asunto, jonne johtaa metsäautotie Sisättöön johtavalta yhdystieltä 13284.
Dimetyylikatinoni
Dimetyylikatinoni (tunnetaan myös nimilla metamfepramoni, dimetyypipropiopi ja dimepropioni) on fenetyyliamiineihin ja katinoneihin kuuluva piriste.
Dimetyylikatinonin todettiin vähentävän ruokahalua ja auttavan hypotensioon, mutta sitä ei ole koskaan laajalti markkinoitu lääkekäyttöön.
Kemiaalia on käytetty huumausaineena Israelissa, jossa sen katunimi oli rakefet, mutta kemikaalista tehtiin laiton huumausaine vuonna 2006.
Asteroúsia (kunnallisyksikkö)
Asteroúsia (; myös "Asterúsia"; virallisesti Δημοτική Ενότητα Αστερουσίων, "Dimotikí Enótita Asterousíon") on yksi Archánes-Asteroúsian kunnan kunnallisyksiköistä ja entinen itsenäinen Kreikan kunta. Se sijaitsee Kreetan saarella, Iraklionin alueyksikössä Kreetan alueella. Kunnallisyksikön väkiluku on 5 217 (vuonna 2011).
Asteroúsian kunnallisyksikkö käsittää Archánes-Asteroúsian kunnan eteläosan, mukaan lukien alueen Kreetan etelärannikolla. Kunnallisyksikkö on saanut nimensä sen alueella sijaitsevista Asteroúsiavuorista, mutta se kattaa vain osan vuoristosta. Kunnallisyksikön suurin asutus on Pýrgoksen kylä. Asteroúsia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Archánes-Asteroúsian kunnaksi yhdessä Archáneen ja Níkos Kazantzákiksen kanssa, jolloin se muuttui uuden kunnan kunnallisyksiköksi.
Asteroúsian kunnallisyksikkö muodostuu seuraavista kyläyhdyskunnista ja asutuksista:
Episkopí (Iraklion)
Episkopí () on Kreikan kylä sekä samanniminen Chersónisoksen kunnan kunnallisyksikkö (Δημοτική Ενότητα Επισκοπής, "Dimotikí Enótita Episkopís") ja entinen itsenäinen kunta. Se sijaitsee Kreetan saarella, Iraklionin alueyksikössä Kreetan alueella. Koko kunnallisyksikön väkiluku on 2 291 ja varsinaisen Episkopín kylän väkiluku 962 (vuonna 2011).
Episkopín kylä sijaitsee linnuntietä noin 13 kilometriä kaakkoon Iraklionin kaupungista ja noin 16 kilometriä lounaaseen Chersónisoksesta. Kylässä on kolme bysanttilaista kirkkoa, jotka on omistettu arkkienkeli Mikaelille, Pyhälle Paraskevalle sekä Pyhälle Johannekselle. Kylässä on myös venetsialaisaikainen torni sekä paikallista historiaa ja kulttuuria esittelevä museo. Episkopín kunnallisyksikkö käsittää Chersónisoksen kunnan lounaisosan.
Episkopí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chersónisoksen kuntaan yhdessä Goúveen ja Málian kanssa, jolloin se muuttui uuden kunnan kunnallisyksiköksi.
Episkopín kunnallisyksikkö muodostuu seuraavista kyläyhdyskunnista ja asutuksista:
Foínikas
Foínikas (; myös "Fínikas"; virallisesti Δημοτική Ενότητα Φοίνικα, "Dimotikí Enótita Foínika") on yksi Ágios Vasíleioksen kunnan kunnallisyksiköistä ja entinen itsenäinen Kreikan kunta. Se sijaitsee Réthymnon alueyksikössä Kreetan alueella. Kunnallisyksikön väkiluku on 3 266 (vuonna 2011).
Foínikas käsittää Ágios Vasíleioksen kunnan länsiosan Kreetan saaren etelärannikolla. Kunnallisyksikön suurin asutus on Sellían kylä. Alueen tunnetuimpia nähtävyyksiä on Prévelin luostari. Foínikas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ágios Vasíleioksen kunnaksi yhdessä Lámpin kanssa, jolloin se muuttui uuden kunnan kunnallisyksiköksi.
Foínikaksen kunnallisyksikkö muodostuu seuraavista kyläyhdyskunnista ja asutuksista:
Geropótamos (kunnallisyksikkö)
Geropótamos (; virallisesti Δημοτική Ενότητα Γεροποτάμου, "Dimotikí Enótita Geropotámou") on yksi Mylopótamoksen kunnan kunnallisyksiköistä ja entinen itsenäinen Kreikan kunta. Se sijaitsee Réthymnon alueyksikössä Kreetan alueella. Kunnallisyksikön väkiluku on 7 777 (vuonna 2011).
Geropótamos käsittää Mylopótamoksen kunnan pohjoisosan Kreetan saaren pohjoisrannikolla. Se on saanut nimensä alueella virtaavasta Mylopótamos- eli Geropótamos-joesta. Kunnallisyksikön suurin asutus on koko kunnan kuntakeskus Péraman kylä. Geropótamos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mylopótamoksen kunnaksi yhdessä Kouloúkonaksen ja Zonianán kanssa, jolloin se muuttui uuden kunnan kunnallisyksiköksi.
Geropótamoksen kunnallisyksikkö muodostuu seuraavista kyläyhdyskunnista ja asutuksista:
Kastélli (Iraklion)
Kastélli () on Kreikan kylä sekä samanniminen Minóa Pediádan kunnan kunnallisyksikkö (Δημοτική Ενότητα Καστελλίου, "Dimotikí Enótita Kastellíou") ja entinen itsenäinen kunta. Se sijaitsee Kreetan saarella Iraklionin alueyksikössä Kreetan alueella. Koko kunnallisyksikön väkiluku on 4 753 ja varsinaisen Kastéllin kylän väkiluku 1 438 (vuonna 2011).
Kastéllin kylä sijaitsee noin 36 kilometriä kaakkoon Iraklionista. Se on saanut nimensä kylän alueella olleesta pienestä linnasta. Löytöjen perusteella alue on ollut asuttu jo ennen minolaista aikaa. Kastéllin kunnallisyksikkö käsittää Minóa Pediádan kunnan koillisosan. Sen alueella sijaitsee muun muassa koko kunnan kuntakeskus Evangelismóksen kylä. Heti Kastéllin kylän lounaispuolella sijaitsee Kastéllin sotilaslentokenttä. Sen viereen tullaan rakentamaan Iraklionin uusi kansainvälinen lentoasema, jonka on tarkoitus korvata nykyinen, vanhentunut ja kapasiteetiltaan riittämätön Iraklionin kansainvälinen lentoasema ”Níkos Kazantzákis”.
Kastélli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Minóa Pediádan kunnaksi yhdessä Arkalochórin ja Thrapsanón kanssa, jolloin se muuttui uuden kunnan kunnallisyksiköksi.
Kastéllin kunnallisyksikkö muodostuu seuraavista kyläyhdyskunnista ja asutuksista:
Kófinas
Kófinas (; virallisesti Δημοτική Ενότητα Κοφινά, "Dimotikí Enótita Kofiná") on yksi Górtynan kunnan kunnallisyksiköistä ja entinen itsenäinen Kreikan kunta. Se sijaitsee Iraklionin alueyksikössä Kreetan alueella. Kunnallisyksikön väkiluku on 4 508 (vuonna 2011).
Kófinas käsittää Górtynan kunnan kaakkoisosan Kreetan saaren etelärannikolla. Kunnallisyksikön suurin asutus on Asímin kylä. Kófinas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Górtynan kuntaan yhdessä Agía Varváran ja Roúvaksen kanssa, jolloin se muuttui uuden kunnan kunnallisyksiköksi.
Kófinaksen kunnallisyksikkö muodostuu seuraavista kyläyhdyskunnista ja asutuksista:
Kouloúkonas (kunnallisyksikkö)
Kouloúkonas (; myös "Kulúkonas"; virallisesti Δημοτική Ενότητα Κουλούκωνα, "Dimotikí Enótita Kouloúkona") on yksi Mylopótamoksen kunnan kunnallisyksiköistä ja entinen itsenäinen Kreikan kunta. Se sijaitsee Réthymnon alueyksikössä Kreetan alueella. Kunnallisyksikön väkiluku on 5 469 (vuonna 2011).
Kouloúkonaksen kunnallisyksikkö käsittää Mylopótamoksen kunnan keskiosan Kreetan saaren pohjoisissa keskiosissa. Se on saanut nimensä seudun Kouloúkonas-vuorista. Kunnallisyksikön suurin asutus on Livádian kylä. Kouloúkonas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mylopótamoksen kunnaksi yhdessä Geropótamoksen ja Zonianán kanssa, jolloin se muuttui uuden kunnan kunnallisyksiköksi.
Kouloúkonaksen kunnallisyksikkö muodostuu seuraavista kyläyhdyskunnista ja asutuksista:
Kourítes
Kourítes (; myös "Kurítes"; virallisesti Δημοτική Ενότητα Κουρητών, "Dimotikí Enótita Kouritón") on yksi Amárin kunnan kunnallisyksiköistä ja entinen itsenäinen Kreikan kunta. Se sijaitsee Réthymnon alueyksikössä Kreetan alueella. Kunnallisyksikön väkiluku on 3 058 (vuonna 2011).
Kourítes käsittää Amárin kunnan itäosan Kreetan saaren eteläisissä keskiosissa. Kunnallisyksikön suurin asutus on Fourfouráksen kylä. Sen alueella sijaitsee myös muun muassa Apodoúloun kylä, joka tunnetaan minolaisen asutuksen arkeologisesta kohteesta. Kourítes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amárin kunnaksi yhdessä Sývritoksen kanssa, jolloin se muuttui uuden kunnan kunnallisyksiköksi.
Kouríteen kunnallisyksikkö muodostuu seuraavista kyläyhdyskunnista ja asutuksista:
Krousónas
Krousónas (; myös "Krusónas") on Kreikan kaupunki sekä samanniminen Malevízin kunnan kunnallisyksikkö (Δημοτική Ενότητα Κρούσωνα, "Dimotikí Enótita Kroúsona") ja entinen itsenäinen kunta. Se sijaitsee Kreetan saarella, Iraklionin alueyksikössä Kreetan alueella. Koko kunnallisyksikön väkiluku on 2 776 ja varsinaisen Krousónaksen kaupungin väkiluku 2 107 (vuonna 2011).
Krousónaksen pieni kaupunki sijaitsee noin 23 kilometriä lounaaseen Iraklionista. Se on rakennettu Ídavuoriston itärinteelle. Kaupungin nähtävyyksiin kuuluvat muun muassa bysanttilaisaikaiset kirkot sekä Pyhän Irenen ("Agía Eiríni") luostari. Krousónaksen kunnallisyksikkö käsittää Malevízin kunnan eteläosan. Krousónas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Malevízin kunnaksi yhdessä Gázin ja Týlisoksen kanssa, jolloin se muuttui uuden kunnan kunnallisyksiköksi.
Krousónaksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Lámpi
Lámpi (; myös "Lámbi"; virallisesti Δημοτική Ενότητα Λάμπης, "Dimotikí Enótita Lámpis") on yksi Ágios Vasíleioksen kunnan kunnallisyksiköistä ja entinen itsenäinen Kreikan kunta. Se sijaitsee Réthymnon alueyksikössä Kreetan alueella. Kunnallisyksikön väkiluku on 4 161 (vuonna 2011).
Lámpi käsittää Ágios Vasíleioksen kunnan itäosan Kreetan saaren etelärannikolla Messaránlahden rannalla. Siihen kuuluvat myös lahdessa sijaitsevat Paximádian saaret. Kunnallisyksikön suurin asutus on Agía Galínin kylä. Siihen kuuluu myös muun muassa koko kunnan kuntakeskus Spíli. Lámpi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ágios Vasíleioksen kunnaksi yhdessä Foínikaksen kanssa, jolloin se muuttui uuden kunnan kunnallisyksiköksi.
Lámpin kunnallisyksikkö muodostuu seuraavista kyläyhdyskunnista ja asutuksista:
Léfki
Léfki (; virallisesti Δημοτική Ενότητα Λεύκης, "Dimotikí Enótita Léfkis") on yksi Siteían kunnan kunnallisyksiköistä ja entinen itsenäinen Kreikan kunta. Se sijaitsee Lasíthin alueyksikössä Kreetan alueella. Kunnallisyksikön väkiluku on 1 697 (vuonna 2011).
Léfki käsittää Siteían kunnan eteläosan Kreetan saaren kaakkoiskulmassa. Siihen kuuluu myös muun muassa Koufonísin saari. Kunnallisyksikön suurin asutus on Zíroksen kylä. Léfki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Siteían kuntaan yhdessä Ítanoksen kanssa, jolloin se muuttui uuden kunnan kunnallisyksiköksi.
Léfkin kunnallisyksikkö muodostuu seuraavista kyläyhdyskunnista ja asutuksista:
Níkos Kazantzákis (kunnallisyksikkö)
Níkos Kazantzákis (; virallisesti Δημοτική Ενότητα Νίκου Καζαντζάκη, "Dimotikí Enótita Níkou Kazantzáki") on yksi Archánes-Asteroúsian kunnan kunnallisyksiköistä ja entinen itsenäinen Kreikan kunta. Se sijaitsee Iraklionin alueyksikössä Kreetan alueella. Kunnallisyksikön väkiluku on 6 433 (vuonna 2011).
Níkos Kazantzákiksen kunnallisyksikkö käsittää alueen Archánes-Asteroúsian kunnan pohjoisosassa Kreetan saaren keskiosissa. Se on nimetty Iraklionista kotoisin olleen kirjailija ja filosofi Níkos Kazantzákiksen mukaan. Kunnallisyksikön suurin asutus on Ágies Paraskiéen kylä. Sen alueella sijaitsee myös koko kunnan kuntakeskus Pezá. Níkos Kazantzákis oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Archánes-Asteroúsian kunnaksi yhdessä Archáneen ja Asteroúsian kanssa, jolloin se muuttui uuden kunnan kunnallisyksiköksi.
Níkos Kazantzákiin kunnallisyksikkö muodostuu seuraavista kyläyhdyskunnista ja asutuksista:
Roúvas
Roúvas (; myös "Rúvas"; virallisesti Δημοτική Ενότητα Ρούβα, "Dimotikí Enótita Roúva") on yksi Górtynan kunnan kunnallisyksiköistä ja entinen itsenäinen Kreikan kunta. Se sijaitsee Iraklionin alueyksikössä Kreetan alueella. Kunnallisyksikön väkiluku on 1 821 (vuonna 2011).
Roúvas käsittää Górtynan kunnan luoteisosan Kreetan saaren keskiosissa. Kunnallisyksikön suurin asutus on Gérgerin kylä. Roúvas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Górtynan kuntaan yhdessä Agía Varváran ja Kófinaksen kanssa, jolloin se muuttui uuden kunnan kunnallisyksiköksi.
Roúvaksen kunnallisyksikkö muodostuu seuraavista kyläyhdyskunnista ja asutuksista:
Sývritos
Sývritos () tai Sívritos (Σίβριτος) (virallisesti Δημοτική Ενότητα Συβρίτου/Σιβρίτου, "Dimotikí Enótita Syvrítou/Sivrítou") on yksi Amárin kunnan kunnallisyksiköistä ja entinen itsenäinen Kreikan kunta. Se sijaitsee Réthymnon alueyksikössä Kreetan alueella. Kunnallisyksikön väkiluku on 2 857 (vuonna 2011).
Sývritos käsittää Amárin kunnan länsiosan Kreetan saaren eteläisissä keskiosissa. Se on saanut nimensä antiikin ajan Sybritan kaupungista, joka sijaitsi sen alueella. Kunnallisyksikön suurin asutus on Méronaksen kylä. Sen alueella sijaitsee myös muun muassa koko kunnan kuntakeskus Agía Foteinín kylä. Sývritos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amárin kunnaksi yhdessä Kouríteen kanssa, jolloin se muuttui uuden kunnan kunnallisyksiköksi.
Sývritoksen kunnallisyksikkö muodostuu seuraavista kyläyhdyskunnista ja asutuksista:
Thrapsanó
Thrapsanó () on Kreikan kylä sekä samanniminen Minóa Pediádan kunnan kunnallisyksikkö (Δημοτική Ενότητα Θραψανού, "Dimotikí Enótita Thrapsanoú") ja entinen itsenäinen kunta. Se sijaitsee Kreetan saarella, Iraklionin alueyksikössä Kreetan alueella. Koko kunnallisyksikön väkiluku on 2 334 ja varsinaisen Thrapsanón kylän väkiluku 1 261 (vuonna 2011).
Thrapsanón kylä sijaitsee Kreetan keskiosissa noin 30 kilometriä Iraklionista kaakkoon. Se on rakennettu noin 340 metrin korkeuteen. Kylä tunnetaan ennen kaikkea keramiikastaan ja erityisesti suurista jo minolaisella ajalla valmistettuja pithoksia muistuttavista ruukuistaan. Kylän nähtävyyksiin kuuluu lukuisten keramiikkapajojen ohella myös muun muassa "Panagía" (Neitsyt Maria) "Pigadiótissan" kirkko kaivoineen. Thrapsanón kunnallisyksikkö käsittää Minóa Pediádan kunnan luoteisosan. Thrapsanó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Minóa Pediádan kunnaksi yhdessä Arkalochórin ja Kastéllin kanssa, jolloin se muuttui uuden kunnan kunnallisyksiköksi.
Thrapsanón kunnallisyksikkö muodostuu seuraavista kyläyhdyskunnista ja asutuksista:
Zarós
Zarós () on Kreikan kaupunki sekä samanniminen Faistóksen kunnan kunnallisyksikkö (Δημοτική Ενότητα Ζάρου, "Dimotikí Enótita Zárou") ja entinen itsenäinen kunta. Se sijaitsee Kreetan saarella, Iraklionin alueyksikössä Kreetan alueella. Koko kunnallisyksikön väkiluku on 2 953 ja varsinaisen Zaróksen kaupungin väkiluku 2 106 (vuonna 2011).
Zaróksen pieni kaupunki sijaitsee Kreetan eteläisissä keskiosissa linnuntietä noin 14 kilometriä koilliseen Tympákin kaupungista. Asutus jakaantuu kahteen osaan, ylempään (Áno Zarós, Άνω Ζαρός) ja alempaan (Káto Zarós, Κάτω Ζαρός) Zarókseen. Zaróksen kunnallisyksikkö käsittää Faistóksen kunnan pohjoisosan. Sen tunnetuimpiin nähtävyyksiin kuuluu Vrontísin luostari. Zarós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Faistóksen kunnaksi yhdessä Moíreen ja Tympákin kanssa, jolloin se muuttui uuden kunnan kunnallisyksiköksi.
Zaróksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Ethan Horvath
Ethan Horvath (s. 9. kesäkuuta 1995 Highlands Ranch, Colorado, Yhdysvallat) on yhdysvaltalainen jalkapallomaalivahti. Horvath pelaa Moldessa joka pelaa Tippeligaenissa. Hänen edellinen seuransa oli Real Colorado Foxes kesäkuuhun 2013 saakka. Horvath kuului Yhdysvaltain jalkapallomaajoukkueseen Copa Americassa 2016.
Leena Aho
Leena Marjatta Aho (o.s. Ahtiainen) (s. 1938) on suomalainen kasvatustieteilijä ja emeritaprofessori. Hän oli 1983–2003 Joensuun korkeakoulun kasvatustieteen professori. Hän oli tiedekunnan dekaani kahteen otteeseen. Hänen tutkimuskohteenaan oli ihmisen suhde ympäristöön kasvatuksen kannalta sekä miten sitä koulutusta voi kehittää, joka perustuu tuohon suhteeseen.
Matilda (täsmennyssivu)
Matilda ja Matilde voi tarkoittaa seuraavia asioita:
Teemu Aho
Teemu Hannes Aho (s. 1949) on suomalainen taloustieteilijä ja kauppatieteiden tohtori. Hän oli vuodesta 1975 Lappeenrannan teknillisen korkeakoulun laskentatoimen lehtori ja vuosina 1982–1989 liiketaloustieteen professori. Sen jälkeen hän on toiminut yrittäjänä ja ollut yliopiston dosentti. Hänen tutkimuskohteenaan on ollut tilinpäätösanalyysi, inflaation huomioon ottaminen investointien suunnittelussa sekä atk-pohjaisten yrityssuunnittelumallien rakentaminen. Hän on tehnyt yliopistolle huomattavia lahjoituksia.
Viipurin taloudellinen korkeakouluseura (VITAKO) on perustanut Teemu Ahon nimeä kantavan apurahan. Se jaettiin ensimmäisen kerran vuonna 2010. Aho kuuluu korkeakouluseuran hallitukseen.
Heinz Lindner
Heinz Lindner (s. 17. heinäkuuta 1990 Graz, Itävalta) on itävaltalainen jalkapalloilija. Hän edustaa Bundesliigassa pelaavaa Eintracht Frankfurtia ja on pelipaikaltaan maalivahti. Hän on edustanut Eintrachtia heinäkuusta 2015 lähtien. Hänen edellinen seuransa oli Austria Wien Itävallan Bundesliigassa.
Lindner on pelannut 8 A-maaottelua Itävallan jalkapallomaajoukkueessa ja kuuluu Itävallan joukkueesseen Ranskan EM-kilpailuissa 2016. Hän debytoi maajoukkueessa kesäkuussa 2012 Ukrainaa vastaan.
Pirkanpohjan taidekeskus
Pirkanpohjan taidekeskus on Ähtärissä sijaitseva taidemuseo. Sen on perustanut kuvanveistäjä Eero Hiironen vuonna 1974. Taidekeskus koostuu kahdesta rakennuksesta sekä niitä ympäröivästä veistospuistosta.
Taidekeskuksen vanhinta rakennusta kutsutaan Siniseksi taloksi. Sen on suunnitellut arkkitehti Elsi Borg, jonka muita tunnettuja töitä ovat Lastenlinna Helsingissä, Taulumäen kirkko Jyväskylässä sekä Teuvan kirkko. Sininen talo on valmistunut vuonna 1934 alun perin Ähtärin seurakuntakeskuksesi, mutta vuodesta 1974 lähtien se on ollut taidekeskuksen näyttelytilana. Taidekeskus laajeni 1990-luvulla, kun Sinisen talon viereen rakennettiin Punainen talo. Se sisältää neljä nykyaikaista näyttelyhuonetta, joista yksi toimii Eero Hiirosen taideteoksia esittelevänä veistossalina. Eero Hiirosen veistoksia on esillä myös Sinistä ja Punaista taloa ympäröivässä veistospuistossa.
Punaisen talon alakerrassa on kokoelma taiteilijaprofessori Eero Hiirosen teoksia. Niissä on usein esillä hänelle rakas vesielementti. Yläkerrassa on kultakauden taiteilijoiden teoksia.
Esillä Maria Matikan ja Jarkko Rantasen töitä.
Kushari
Kushari (myös kosheri tai koshari) on egyptiläinen linssiruoka. Ruoka valmistetaan sekoittamalla riisi, makaroni sekä linssit. Joukkoon laitetaan esimerkiksi kuullotettua sipulia, tomaattimurskaa ja etikkaa.
Hacksaw Ridge – aseeton sotilas
Hacksaw Ridge – aseeton sotilas on vuonna 2016 ensi-iltansa saanut Mel Gibsonin ohjaama yhdysvaltalais-australialainen sotaelokuva. Elokuva kertoo toisen maailmansodan lääkintämiehestä Desmond Dossista, joka kieltäytyi käyttämästä minkäänlaista asetta palveluksessaan. Hänestä tuli ensimmäinen aseistakieltäytyjä, joka palkittiin Yhdysvaltojen korkeimmalla sotilasansiomitalilla Medal of Honorilla. Elokuvan pääosissa näyttelevät Andrew Garfield, Sam Worthington, Luke Bracey, Teresa Palmer, Hugo Weaving, Rachel Griffiths ja Vince Vaughn.
Elokuva sai ensi-iltansa 4. syyskuuta 2016 Venetsian elokuvajuhlilla, jossa se sai erinomaisen vastaanoton niin yleisöltä kuin kriitikoilta. "Hacksaw Ridge – aseeton sotilas" sai kaksi Oscar-palkintoa vuoden 2017 gaalassa parhaasta leikkauksesta ja äänityksestä oltuaan ehdolla neljässä muussa kategoriassa muun muassa parhaasta elokuvasta, ohjauksesta ja miespääosasta. Lisäksi se sai kolme Golden Globe -ehdokkuutta parhaasta draamaelokuvasta, ohjauksesta ja miespääosasta draamaelokuvassa.
Elokuva on saanut erinomaisen vastaanoton kriitikoilta. Arvosteluja keräävän Rotten Tomatoes -sivuston mukaan 86 % kriitikoista on antanut elokuvalle positiivisen arvosanan keskiarvolla 7.2/10. Keräys perustuu 183 arviointiin. Metacriticissä elokuvalla on 71 pistettä 100:sta.
Rolling Stone -lehden Peter Travers antoi elokuvalle neljä ja puoli tähteä ja kutsui elokuvaa parhaaksi sotaelokuvaksi sitten elokuvan "Pelastakaa sotamies Ryan" (1998). Travers kirjoitti: "Se on väkivaltainen, riipaiseva, sydäntä särkevä ja unohtumaton. Ja kyllä, sen on ohjannut Mel Gibson, joka hänkin ansaitsee mitallin. Helsingin Sanomien Mikko-Pekka Heikkinen antoi elokuvalle neljä tähteä ja sanoi arvostelussaan että elokuva on parasta mitä sodasta on viime aikoina valkokankailla nähty.
Plac Wilsonan metroasema
Plac Wilsona on Varsovan metron linjan 1 asema. Se sijaitsee Żoliborzin kaupunginosassa Varsovan pohjoispuolella. Asema avattiin vuonna 2005 ja se sijaitsee Dworzec Gdańskin ja Marymontin metroasemien välissä.
Mamamoo
Mamamoo (, tyyliteltynä MAMAMOO) on vuonna 2014 debytoinut nelijäseninen eteläkorealainen tyttöyhtye, jonka levy-yhtiönä toimii Rainbow Bridge World. Yhtyeeseen kuuluvat Solar, Moonbyul, Wheein ja Hwasa. Yhtye debytoi 18. kesäkuuta 2014 kappaleellaan ”Mr. Ambiguous”.
Mamamoo debytoi virallisesti kappaleellaan ”Mr. Ambiguous”, joka julkaistiin 18. kesäkuuta heidän ensimmäiseltä minialbumiltaan "Hello". Albumi sisältää neljä uutta kappaletta ja kolme aiempaa julkaisua eri artistien kanssa.
Yhtyeen toinen minialbumi "Piano Man" julkaistiin 21. marraskuuta samannimisen nimikkosinglen kanssa. Kappale nousi 41. sijalle Gaonin singlelistalla.
Mamamoo julkaisi kolmannen singlensä ”Ahh Oop!” huhtikuussa 2015 heidän kolmannelta minialbumiltaan "Pink Funky". Albumi julkaistiin myöhemmin 19. kesäkuuta yhdessä singlen ”Um Oh Ah Yeh” kanssa. Jälkimmäinen kappale oli kaupallinen hitti ja ylsi 3. sijalle Gaonin singlelistalla. Elokuussa yhtye järjesti ensimmäisen fanitapaamisensa "1st MOO Party", joka pidettiin kahdessa osassa suuren kysynnän vuoksi.
Mamamoo julkaisi alkuvuodesta 2016 kaksi singleä heidän tulevalta studioalbumiltaan "Melting": balladin ”I Miss You” ja ”1cm/Taller than You”. Koko albumi julkaistiin 26. helmikuuta 2016 ja se nousi 3. sijalle Gaonin albumilistalla. Yhtye sai albumin nimikkosinglellä ”You're the Best” ensimmäisen kärkisijansa Gaonin singlelistalla ja ensimmäisen voittonsa eteläkorealaisessa musiikkiohjelmassa "Inkigayo".
Yhtyeen jäsenet ovat:
Edvinas Girdvainis
Edvinas Girdvainis (s. 17. tammikuuta 1993 Klaipėda) on liettualainen jalkapalloilija, pelipaikaltaan puolustaja. Heinäkuusta 2017 hän on edustanut Tom Tomskia.
Hän aloitti uransa Nacionalinė Futbolo Akademijassa. Lokakuussa 2010 hän siirtyi Calcio Padovaan. Heinäkuussa 2012 hän teki kolmen vuoden sopimuksen FK Ekranaksen kanssa. Heinäkuussa 2014 hän siirtyi Marbella FC:n. Kesäkuussa 2016 hän teki kolmen vuoden sopimuksen Piast Gliwicen kanssa. Heinäkuussa 2017 hän siirtyi lainalle Tom Tomskiin.
Hän teki debyyttinsä Liettuan maajoukkueessa 23. maaliskuuta 2016 Romaniaa vastaan.
Mr. India
Mr. India on vuonna 1987 ensi-iltansa saanut intialainen hindinkielinen supersankarielokuva, jonka ohjasi Shekhar Kapur. Pääosia näyttelivät Anil Kapoor, Sridevi ja Amrish Puri. Elokuva oli menestys ja on edelleen kulttiklassikko kotimaassaan.
Köyhä mutta suurisydäminen Arun Verma (Anil Kapoor) majoittaa orpolapsia taloonsa. Saatuaan kyvyn muuttua näkymättömäksi, hän alkaa taistella lasten ja koko Intian puolesta suuruudenhullua Mogamboa (Amrish Puri) vastaan.
Paula Myllyoja
Paula Myllyoja (s. 20. toukokuuta 1984) on suomalainen jalkapallomaalivahti. Hän pelaa FC Hongassa. Hän on voittanut Suomen-mestaruuden PK-35:ssä 2014 ja FC Hongassa 2017. Aiemmin hän on edustanut Kuopion MimmiFutista, pietarsaarelaista FC Unitedia ja Tampereen Ilvestä. Hänellä on kokemusta myös B-maajoukkueesta ja nuorten maajoukkueesta.
Myllyojan todettiin tammikuussa 2007 sairastavan leukemiaa, josta hän hoidon myötä parantui. Keväällä 2009 hän sairasti hengenvaarallisen keuhkokuumeen.
Myllyoja työskentelee liikunnan- ja luokanopettajana Helsingissä.
David Parker Ray
David Parker Ray (6. marraskuuta 1939 Belen, New Mexico, Yhdysvallat – 28. toukokuuta 2002 Hobbs, New Mexico, Yhdysvallat), tunnettu myös lempinimellä ”lelulaatikkomurhaaja” oli yhdysvaltalainen mies, joka kidutti useita naisia 100 000 dollarin kotitekoisessa kidutuskammiossaan, jota hän kutsui itse ”lelulaatikoksi”, josta tulee hänen lempinimensä. Lisäksi häntä epäiltiin peräti 60 murhasta, mutta yhtäkään ei voitu todistaa. Hänet vangittiin 22. maaliskuuta 1999 ja tuomittiin 224 vuodeksi vankilaan vuonna 2001, mutta kuoli jo seuraavana vuonna sydänkohtaukseen 62-vuotiaana.
25I-NB34MD
25I-NB34MD (NB34MD-2C-I) on 2C-I:n johdannainen. 25I-NB34MD on psykedeelinen fenetyyliamiini joka toimii voimakkaana 5-HT -reseptorin osittaisagonistina, ja sillä on oletettavasti samankaltainen psykedeelinen vaikutus kuin 2C-I:llä.
25I-NB34MD on vaikutuksiltaan paljon heikompi kuin sen rakenneisomeeri 25I-NBMD, ja se on yhtä voimakas kuin 25I-NBF.
25I-NB34MD on luokiteltu Suomessa kuluttajamarkkinoilta kielletyksi psykoaktiiviseksi aineeksi. Aine on myös luokiteltu laittomaksi huumausaineeksi ainakin Japanissa, Unkarissa ja Ruotsissa.
25TFM-NBOMe
25TFM-NBOMe (tunnetaan myös nimillä NBOMe-2C-TFM, 2C-TFM-NBOMe, ja Cimbi-138) on psykedeelisestä fenetyyliamiinista - 2C-TFM:stä - johdettu hallusinogeeninen kemikaali, jonka löysi Ralf Heim vuonna 2004 Freie Universität Berlin -yliopistossa.
Kemikaali on voimakas 5HT -reseptorin osittaisagonisti, sen on arveltu olevan vaikutuksiltaan sille sukua olevaa ainetta - 25I-NBOMe:a - miedompi.
2C-TFM-NB2OMe:lla on samankaltainen psykedeelinen vaikutus 2C-I-NB2OMe:n ja 2C-D-NB2OMe:n kanssa.
Luettelo suomalaisten näyttelijöiden äänirooleista R–Ö
Juhani Rajalin on suomalainen teatterinäyttelijä ja ääninäyttelijä.Raili Raitala on suomalainen näyttelijä.
Matti Helge Ranin oli suomalainen näyttelijä
Matti Helge Olavi Ranin on suomalainen näyttelijä Helsingin Kaupunginteatterissa.
Velimatti Ranta on suomalainen tanssija, koreografi, näyttelijä ja dubbaaja.
Jarkko Rantanen oli suomalainen näyttelijä.
Jukka ”Jugi” Rasila on suomalainen näyttelijä.
Janne Olavi Reinikainen on suomalainen freelancer-näyttelijä ja ohjaaja. 
Ulla Hakola-Renko on Sibelius-Akatemiasta valmistunut musiikin opettaja, laulupedagogi ja diplomilaulaja.
Markku Riikonen on suomalainen näyttelijä ja ohjaaja.
Carla Rindell suomalainen äänialan ammattilainen.
Eero Ritala on suomalainen Jussi-palkittu näyttelijä ja harrastajamuusikko.
Christopher Romberg on suomenruotsalainen laulaja, näyttelijä ja rumpali.
Simo Routarinne on suomalainen näyttelijä, ohjaaja ja käsikirjoittaja
Carl-Kristian Rundman on suomalainen näyttelijä.
Matti Santeri Ruohola oli suomalainen näyttelijä.
Pasi Antero Ruohonen on suomalainen laulaja ja ääninäyttelijä.
Jorma Olavi ”Jope” Ruonansuu on suomalainen koomikko, imitaattori, muusikko ja näyttelijä.
Erkki Saarela on suomalainen näyttelijä ja ohjaaja.
Niko Pietari Saarela on suomalainen näyttelijä.
Sanna Miira Saarijärvi on suomalainen näyttelijä.
Eero Saarinen on pitkän uran tehnyt suomalainen näyttelijä ja ääninäyttelijä.
Heikki Sankari esiintyy myös videopeleissä "Alkupolku Eskari", jossa hän toimii herra Pomppusen äänenä, sekä "Matikkaraketti Juniori". "Resistance 2" -pelin suomenkielisessä versiossa hän esittää päähenkilö Nathan Halea.
Joonas Suominen (s. 1977) on suomalainen näyttelijä ja ääninäyttelijä. Hän aloitti teatteriuransa vuonna 1985 (ammattilaisena vuodesta 2000) ja hän on tehnyt monia äänirooleja TV-sarjoihin ja peleihin.Lähde: 
Virta ääninäytteli pääasiassa kaikissa Oy PVP Voice Ab:n ja myös muissakin studion jälkiäänittämissä animaatiosarjoissa, elokuvissa ja peleissä, hänen kuolemansa asti.
Elokuvat
Televisio- ja nettisarjat
Luettelo suomalaisten näyttelijöiden äänirooleista M–Q
Tämä on luettelo suomalaisten ääninäyttelijöiden rooleista näyttelijöittäin ryhmiteltynä.
Sanna Majuri on suomalainen näyttelijä ja laulaja, koulutukseltaan teatteritaiteen maisteri
Laura Malmivaara on suomalainen näyttelijä ja laulaja.
Malla Malmivaara on suomalainen näyttelijä ja laulaja.
Teuvo Matala on suomalainen näyttelijä ja käsikirjoittaja.
Ilkka Merivaara on suomalainen näyttelijä.
Juha-Pekka Mikkola on suomalainen näyttelijä.
Ilpo Mikkonen on suomalainen näyttelijä
Sasu Moilanen on suomalainen ääninäyttelijä ja muusikko.
Ilkka Moisio on suomalainen näyttelijä, joka on tullut tunnetuksi muun muassa Disneyn piirrettyjen ääninäyttelijänä.
Juha Muje on suomalainen näyttelijä.Minttu Mustakallio on suomalainen näyttelijä
Liisa Mustonen on suomalainen näyttelijä ja teatteriohjaaja.
Ville Myllyrinne on suomalainen näyttelijä.
Carita Mäkelä on suomalainen näyttelijä.
Taneli Mäkelä on suomalainen näyttelijä ja laulaja.
Seppo Mäki on suomalainen näyttelijä.
Jarmo Mäkinen on suomalainen näyttelijä.
Heikki Määttänen oli suomalainen näyttelijä.
Hanna Mönkäre on suomalainen näyttelijä, tanssija ja ääninäyttelijä.
Arto Nieminen on suomalainen teatterinäyttelijä, kirjailija ja ohjaaja.
Riku Nieminen on suomalainen näyttelijä, rumpali ja tanssija.
Lähde
Reino Nordin on suomalainen näyttelijä ja muusikko.
Heikki Nousiainen on suomalainen näyttelijä, joka on näytellyt pisimpään Suomen Kansallisteatterissa.
Mika Nuojua on suomalainen näyttelijä.
Niina Nurminen on suomalainen näyttelijä.
Miia Nuutila on suomalainen näyttelijä.
Tuula Nyman oli suomalainen näyttelijä.
Taisto Oksanen on suomalainen näyttelijä.
Tuomas Oksanen on suomalainen näyttelijä
Lähde:
Max Ovaska on suomalainen näyttelijä, indie-elokuvaohjaaja ja -käsikirjoittaja.
Juha Paananen on suomalainen ääninäyttelijä ja äänittäjä.Rinna Paatso on suomalainen näyttelijä ja radiojuontaja.
Karin Pacius on suomalainen näyttelijä
Marja Packalén on suomalainen näyttelijä.
Misa Palander on suomalainen teatteriohjaaja ja näyttelijä.
Aksu Palmén on suomalainen ääninäyttelijä.Jukka-Pekka Palo on suomalainen näyttelijä
Kaikki roolit elokuvissa, tv-sarjoissa ja animaatioissa löytyvät Elonetistä, IMDb:sta ja Wikipediasta, sekä edellä mainittujen tuotosten lopputeksteistä.
Olli Parviainen on suomalainen ääninäyttelijä, joka teki dubbauksia vuosina 1995–2000.Matti ”Peltsi” Pellonpää oli tunnettu suomalainen näyttelijä.
Tapani Perttu oli suomalainen näyttelijä ja laulaja
Pirkka-Pekka Petelius on suomalainen monipuolinen viihdetaiteilija.
Maija-Liisa Peuhu on suomalainen näyttelijä.
Peter Pihlström on suomalainen koreografi, tanssija ja ääninäyttelijä.
Henri Piispanen on suomalainen ääninäyttelijä, laulaja ja juontaja. Tiina Pirhonen on suomalainen näyttelijä.
Jukka Puotila on suomalainen näyttelijä
Antti L. J. Pääkkönen on suomalainen laulaja, teatteriohjaaja ja ääninäyttelijä
Antti Pääkkönen on suomalainen näyttelijä.
Jasper Pääkkönen on suomalainen Jussi-palkittu elokuva- ja tv-näyttelijä ja yrittäjä.
Seppo Pääkkönen on suomalainen näyttelijä.
Tom Pöysti on suomalainen näyttelijä, ääninäyttelijä ja puhuja-kouluttaja-sparraaja-valmentaja.
Luettelo suomalaisten näyttelijöiden äänirooleista J–L
Tämä on luettelo suomalaisten ääninäyttelijöiden rooleista näyttelijöittäin ryhmiteltynä.
Marja Korhonen on suomalainen näyttelijä.
Aksa Korttila on suomalainen näyttelijä.
Lähde:
Lähde
Krista Kosonen äänikirjan lukijana
Lähde
Lähde
Antti Lang on suomalainen näyttelijä
Merja Larivaara on suomalainen näyttelijä.
Pete Lattu on suomalainen näyttelijä.
Hannele Lauri on suomalainen näyttelijä.
Saara Lehtonen on suomalainen näyttelijä, laulaja ja ääninäyttelijä.Pekka Lehtosaari on etenkin ääniohjauksistaan tunnettu elokuvantekijä.Hanna Leino on suomalainen näyttelijä.
Mikko Leppilampi on suomalainen näyttelijä, juontaja, laulaja ja alamäkiluistelija
Tuukka Leppänen on suomalainen näyttelijä.
Petri Liski on suomalainen näyttelijä, juontaja ja muusikko.
Antti Litja on suomalainen Jussi-palkittu näyttelijä.
Myy Lohi on suomalainen näyttelijä ja ääninäyttelijä.
Vesa-Matti ”Vesku” Loiri on suomalainen näyttelijä, koomikko, laulaja ja muusikko.
Miro Lopperi on suomalainen näyttelijä ja ääninäyttelijä.
Sixten Lundberg on suomenruotsalainen näyttelijä.
Tiina Lymi on suomalainen näyttelijä, ohjaaja, käsikirjoittaja ja kirjailija.
Ari ”Bruno” Lähteenmäki on suomalainen muusikko ja ääninäyttelijä.
Jan-Christian Fredrik Lönegren on suomalainen muusikko, jota on myös kuultu piirretyissä ääninäyttelijänä.
Mariana Mazzucato
Mariana Mazzucato (s. 16. kesäkuuta 1968, Rooma, Italia) on taloustieteilijä, jolla on Italian ja Yhdysvaltojen kaksoiskansalaisuus. Mazzucato on työskennellyt vuodesta 2011 innovaatioiden taloustieteen RM Phillips professuurissa Sussexin yliopiston tiede-, teknologia- ja innovaatiopolitiikkaan keskittyvässä SPRU-tutkimuskeskuksessa (Science Policy Research Unit).
Hän julkaisi paljon kansainvälistä huomiota saaneen teoksen "The Entrepreneurial State: debunking public vs. private sector myths" vuonna 2013.
Mustalampi (Ikaalinen)
Mustalampi on Pirkanmaalla Ikaalisissa Sisätössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Mustalampi on osa Juurijärven-Hulppojärven valuma-aluetta.
Lammen pituus on 300 metriä, leveys 200 metriä ja sen pinta-ala on 3,3 hehtaaria. Se sijaitsee yli kilometrin päässä Sisätön kylän luoteispuolella maastossa olevassa painanteessa. Siihen laskee yksi luontainen Pirttioja ja kaksi kaivettua ojaa. Toinen oja on Ahvenuslammen laskuoja ja Pirttioja on muun muassa Pirttijärven laskuoja. Mustalammesta laskee 600 metriä pitkä luontainen oja Sisätönjärveen. Rantaviivan pituus on 800 metriä. Muut rannat ovat itärantaa lukuun ottamatta soistuneita ja niitä reunustaa kapea avosuon vyöhyke. Suoreunalle on rakennettu viisi vapaa-ajan asuntoa, joille johtaa tiet Sisätön kylältä Latovedelle johtavalta tieltä.
Pikkulampi (Ikaalinen, Ylijoenperä)
Pikkulampi on Pirkanmaalla Ikaalisissa Sisätön Kivijärvenkulmalla sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Pikkulampi on osa Juurijärven-Hulppojärven valuma-aluetta.
Lammen pituus on 200 metriä, leveys 50 metriä ja sen pinta-ala on 1,1 hehtaaria. Se sijaitsee Sisätöltä kolme kilometriä luoteeseen Kolmikaksoislamminvuorten eteläpuolella suoalueella. Lampea ympäröivä suo on tiheästi ojitettu ja lampeen asti on kaivettu kymmenen ojaa. Suo-ojat vetävät kohti kaakkoa ja siellä olevaa Tampere–Seinäjoki-rataa, jonka ali vedet on johdettu. Lopulta ne laskevat Sisätönjärveen sen itäpuolella olevan peltoaukean läpi. Rantaviivan pituus on 450 metriä. Ranta on kokonaan suota ja lammen pohjoispuolella metsässä sijaitsee ainoa sinne rakennettu vapaa-ajan asunto, jolle kulkee metsäautotie Sisätöltä Latovedelle johtavalta tieltä.
Ahvenuslampi (Ikaalinen)
Ahvenuslampi on Pirkanmaalla Ikaalisissa Sisätöllä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ahvenuslampi on osa Juurijärven-Hulppojärven valuma-aluetta.
Lammen pituus on 600 metriä, leveys 350 metriä ja sen pinta-ala on 11 hehtaaria. Se sijaitsee 2,5 kilometriä Sisätön kylältä pohjoiseen ja vajaa kilometrin Juurijärvestä länteen. Seutu on melko tasaista ja samoin on lampikin, mikä näkyy lammen kivisyytenä. Lammessa on viisi saarta, joista suurin on 80 metriä pitkä. Lampeen on kaivettu kahdeksan metsäojaa. Sen eteläpäästä lähtee laskuoja, joka yhtyy pian Mustalampeen laskevaan ojaan. Rantaviivan pituus on 2,3 kilometriä ja se polveilee muodostaen muutamia lahtia. Pohjoisrantaan on rakennettu yksi vapaa-ajan asunto, jonne johtaa metsäautotie yhdystieltä 13287 haarautuvalta tieltä.
Vantaan aikuisopisto
Vantaan aikuisopisto on yksi Suomen suurimmista kansalaisopistoista. Vantaan aikuisopisto on kaikille avoin oppilaitos, jossa voi oppia työelämässä tarvittavia taitoja sekä löytää uusia vapaa-ajan harrastuksia. Vantaan aikuisopiston tavoitteena on rohkaista vantaalaisia elinikäiseen oppimiseen ja luoda yhteisöllisyyttä tuomalla yhteen erilaisia ihmisiä.
Vuosittain Vantaan aikuisopisto tarjoaa n. 2000 kurssia ympäri Vantaata. Kurssipaikat jaetaan ilmoittautumisjärjestyksessä.
Opetusta Vantaan aikusopisto antaa yli 30 toimipisteessä.Aikuisopiston työkausi: 1. elokuuta - 31. heinäkuuta.
Kurssien alkamis- ja päättymisajat löydät kunkin kurssin kohdalta. Kurssin kesto ilmoitetaan yleensä oppitunteina. Yksi oppitunti on 45 minuuttia.
Aikuisopiston kurssit on jaettu 11 aineryhmään:
Aikuisopistossa on myös ruotsinkielistä opetusta.
Vantaan aikuisopiston johto sai 2010-luvulla kielteistä julkisuutta erilaisista taloudellisista epäselvyyksistä ja johtamisongelmista. Esimerkiksi vuonna 2013 Vantaan aikuisopiston maahanmuuttajayksiköstä katosi yli 660 000 euroa. Vuonna 2015 maahanmuuttajayksikön henkilöstö syytti johtoa muun muassa vuosia jatkuneista vakavista laiminlyönneistä ja kiusaamisesta.